નાલાસોપારામાં દિવસે-દિવસે ફેરિયાઓનું રાજ વધવા લાગ્યું છે. રસ્તો રોકીને મનફાવે ત્યાં આ ફેરિયાઓ પોતાનો અડ્ડો જમાવીને બેસી ગયા છે. રેલવે-સ્ટેનશથી લઈને જ્યાં-ત્યાં અડ્ડો જમાવ્યા બાદ ફેરિયાઓનું અતિક્રમણ હવે નાલાસોપારાના ફ્લાયઓવર બ્રિજ નીચે વધવા લાગ્યું છે. આ બ્રિજ પરથી નાલાસોપારાના ઈસ્ટ-વેસ્ટના વિસ્તારોમાં જઈ શકાય છે. એ ઉપરાંત જૈનોના પ્રખ્યાત આગાસીના દેરાસરમાં પણ અહીંથી જઈ શકાય છે એટલે આ ફ્લાયઓવરની આસપાસના રસ્તાનો અને ફ્લાયઓવરનો ઉપયોગ ઘણો થતો હોય છે, પરંતુ ફેરિયાઓએ બ્રિજ નીચે મનફાવે એમ પોતાનો ધંધા નાખ્યો હોવાથી ટ્રાફિકની સમસ્યામાં પણ વધારો થયો છે.